14.2.2015. Službeni list Europske unije L 39/11 PROVEDBENA UREDBA KOMISIJE (EU) 2015/233 od 13. veljače 2015. o utvrđivanju provedbenih tehničkih standarda u vezi s valutama u kojima je prihvatljivost kod središnje banke iznimno usko definirana u skladu s Uredbom (EU) br. 575/2013 Europskog parlamenta i Vijeća (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 ('), a posebno njezin članak 416. stavak 5., budući da: (1) — U skladu s člankom 416. stavkom 3. Uredbe (EU) br. 575/2013 institucije su dužne iskazati kao likvidnu onu imovinu koja ispunjava određene uvjete. U skladu s trećim podstavkom tog članka na likvidnu imovinu koja se drži radi pokrivanja likvidnosnih odljeva u valuti u kojoj je priznati kolateral kod središnje banke iznimno usko definiran ne mora se primjenjivati uvjet da je imovina priznati kolateral za stalno raspoložive mogućnosti središnje banke u državi članici ili središnje banke u trećoj zemlji. (2) _ Uzimajući u obzir važnost koju prihvatljivost kod središnje banke ima za određenje imovine kao likvidne u skladu s Uredbom (EU) br. 575/2013, popis valuta u kojima je prihvatljivost kod središnje banke iznimno usko definirana mora se ograničiti na one valute u kojima je prihvatljivost kod središnje banke ograničena na dug središnje države i dug koji izdaje središnja banka te ne obuhvaća ostalu imovinu koja uključuje likvidnu imovinu u skladu s dodatnim zahtjevima iz članaka 416. i 417. te Uredbe. (3) — Europsko nadzorno tijelo za bankarstvo (EBA) provelo je analizu na temelju najboljih dostupnih informacija koje su dostavila nadležna tijela država članica u vezi s prihvatljivosti kod središnje banke u određenoj valuti. U slučaju Bugarske analiza je pokazala da središnja banka ne osigurava likvidnost institucijama osim u izvanrednim okolnostima. U slučaju pojave likvidnosnog rizika koji može utjecati na stabilnost bankarskog sustava, bugarska središnja banka može solventnoj banci odobriti kredite iskazane u levu s najdužim dospijećem od tri mjeseca, pod uvjetom da su u potpunosti osigurani zlatom, stranom valutom ili drugom imovinom s visokim stupnjem likvidnosti. Stoga bi se bugarski lev trebao smatrati valutom u kojoj je prihvatljivost kod središnje banke iznimno usko definirana. (4) — Ova Uredba temelji se na nacrtu provedbenih tehničkih standarda koji je EBA dostavila Komisiji. (5) — EBA je provela otvoreno javno savjetovanje o nacrtu provedbenih tehničkih standarda na kojem se temelji ova Uredba, analizirala moguće povezane troškove i koristi te zatražila mišljenje Interesne skupine za bankarstvo osnovane u skladu s člankom 37. Uredbe (EU) br. 1093/2010 Europskog parlamenta i Vijeća (*), (') SLL 176,27.6.2013., str. 1. () Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SLL 331, 15.12.2010., str. 12.).